CELEX: 62011FN0115
Language: da
Date: 2011-10-27 00:00:00
Title: Sag F-115/11: Sag anlagt den 27. oktober 2011 — ZZ mod EIB

7.1.2012   
            
            
               DA
            
            
               Den Europæiske Unions Tidende
            
            
               C 6/28
            
         Sag anlagt den 27. oktober 2011 — ZZ mod EIB
   (Sag F-115/11)
   2012/C 6/53
   Processprog: fransk
   
      Parter
   
   
      Sagsøger: ZZ (ved advokat N. Thieltgen)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Påstand om annullation af den af formanden for EIB trufne afgørelse om ikke at ansætte sagsøgeren, men en anden ansøger, i stillingen som kontorchef i EIB og påstand om erstatning.
   
      Sagsøgerens påstande
   
   
               —
            
            
               Annullation af den af EIB’s formand trufne afgørelse om ikke at ansætte sagsøgeren i stillingen som kontorchef for »Tarificering og Risikopolitik« i afdelingen »Kreditrisiko« i Generaldirektoratet »Risikostyring« og om ikke at have tildelt ham stillingen som kontorchef for »Tarificering og Risikopolitik« i afdelingen »Kreditrisiko« i Generaldirektoratet »Risikostyring«.
            
         
               —
            
            
               Det pålægges EIB at træffe de nødvendige foranstaltninger med henblik på at indføre en lovlig procedure til besættelse af stillingen.
            
         
               —
            
            
               Det fastslås, at EIB er ansvarlig i forhold til sagsøgeren hvad angår den ulovlige afgørelse om at ansætte en anden ansøger i den omtvistede stilling.
            
         
               —
            
            
               EIB tilpligtes at betale en godtgørelse som erstatning for den af sagsøgeren lidte økonomiske og ikke-økonomiske skade, idet godtgørelsen skal tillægges morarenter.
               
                           —
                        
                        
                           for så vidt angår den ikke-økonomiske skade: 50 000 EUR.
                        
                     
                           —
                        
                        
                           For så vidt angår den økonomiske skade i form af tab af vederlag: 436 100 EUR.
                        
                     
         
               —
            
            
               Den Europæiske Investeringsbank tilpligtes at betale sagens omkostninger.